Alibertia edulis

Ti Alibertia edulis ket ti sebbangan ti kayo iti pamilia ti Rubiaceae. Daytoy ket patneng kadagiti tropikal a bakir iti Kaamerikaan.

Deskripsion 
Ti Alibertia edulis ket ti maysa a kankanayon a berde a dioecious a kayo aginggana iti 25 a kadapan (7.5m) iti katayag no mataengan, addaan iti nakusnaw a marakayumanggi nga ukis ti kayo ken agsumbangir, immitlog, nangisit a berde a bulbulong nga addaan iti nalamuyot nga igid. Kasla tubo dagiti sabong aginggana iti sukog trumpeta, puraw, nadutdotan, kadagiti 4-8" a panikula, nga agraman kadagiti 4-5 a mpetalo. Ti bunga ket duyaw, immitlog, arinduyog, makan, ken maaramid kadagiti jam wenno dagiti tubbog. Mapurpuros dagiti bunga manipud kadagiti kayo iti kaatapan, gapu ta daytoy a sebbangan ket manmano a naimuyongan .

Dagiti nagibasaran 

Gardenieae
Kaykayo ti Peru
Kaykayo ti Brasil
Kaykayo ti Mehiko
Kaykayo ti Bolivia
Kaykayo ti Panama